Νόγκα Αλόν

Ο Νόγκα Αλόν (εβραϊκά: נוגה אלון, γεννήθηκε το 1956) είναι Ισραηλινός μαθηματικός και καθηγητής μαθηματικών στο Πανεπιστήμιο Πρίνστον, γνωστός για τη συμβολή του στη συνδυαστική και τη θεωρητική επιστήμη των υπολογιστών, έχοντας συγγράψει εκατοντάδες εργασίες.

Εκπαίδευση και σταδιοδρομία
Ο Αλόν γεννήθηκε το 1956 στη Χαϊφα, όπου αποφοίτησε από την Εβραϊκή Σχολή Reali το 1974. Πήρε το πτυχίο του με άριστα από το Τεχνολογικό Ινστιτούτο του Ισραήλ (Technion - Israel Institute of Technology) το 1979, έλαβε  μεταπτυχιακό δίπλωμα στα μαθηματικά το 1980 από το Πανεπιστήμιο του Τελ Αβίβ και ανακηρύχθηκε Διδάκτωρ Μαθηματικών από το Εβραϊκό Πανεπιστήμιο της Ιερουσαλήμ το 1983 με τη διατριβή "Extremal Problems in Combinatorics supervised by Micha Perles (Ακραία Προβλήματα στη Συνδυαστική υπό την επίβλεψη του Μίχα Περλς) .

Μετά από μεταδιδακτορική έρευνα στο Ινστιτούτο Τεχνολογίας της Μασαχουσέτης επέστρεψε στο Πανεπιστήμιο του Τελ Αβίβ ως ανώτερος λέκτορας το 1985, απέκτησε μόνιμη θέση αναπληρωτή καθηγητή εκεί το 1986 και προήχθη σε τακτικό καθηγητή το 1988. Διετέλεσε επικεφαλής της Σχολής Μαθηματικών Επιστημών από το 1999 έως το 2001, και του δόθηκε η έδρα Συνδυαστικής και Επιστήμης Υπολογιστών Φλόρενς και Τεντ Μπάουμριτερ, πριν συνταξιοδοτηθεί ως ομότιμος καθηγητής και μετακομίσει στο Πανεπιστήμιο Πρίνστον το 2018.

Ήταν αρχισυντάκτης του περιοδικού Random Structures and Algorithms «Τυχαίες δομές και αλγόριθμοι» από το 2008 έως το 2023.

Έρευνα

Ο Αλόν δημοσίευσε περισσότερες από πεντακόσιες ερευνητικές εργασίες, κυρίως στη συνδυαστική και στη θεωρητική επιστήμη των υπολογιστών, και ένα βιβλίο, σχετικά με την πιθανολογική μέθοδο. Επίσης, δημοσίευσε με το ψευδώνυμο «A. Nilli», βασισμένο στο όνομα της κόρης του Νίλι Αλόν.

Οι ερευνητικές του συνεισφορές περιλαμβάνουν τη συνδυαστική Nullstellensatz «θεώρημα των μηδενικών», ένα αλγεβρικό εργαλείο με πολλές εφαρμογές στη συνδυαστική, τη χρωματική κωδικοποίηση, μια τεχνική για τη σταθερής παραμέτρου ανιχνευσιμότητα αλγορίθμων αντιστοίχισης προτύπων σε γράφους, και το όριο Άλον-Μποπάνα στη φασματική θεωρία γράφων.

Επιλεγμένα έργα

 Βιβλίο

 The Probabilistic Method, with Joel Spencer, Wiley, 1992. 2nd ed., 2000; 3rd ed., 2008; 4th ed., 2016.Reviews:

 Review of 2nd ed. (2003), .
 Review of 2nd. ed., . Review of 3rd ed., 

Ερευνητικά άρθρα
Alon, N. (1986). "Eigenvalues and expanders". Combinatorica. 6 (2): 83–96. DOI:10.1007/BF02579166. MR 0875835. S2CID 41083612.
Alon, N.; Boppana, R. B. (1987). "The monotone circuit complexity of Boolean functions". Combinatorica. 7 (1): 1–22. doi:10.1007/BF02579196. MR 0905147. S2CID 17397273.
Alon, Noga (1987). "Splitting necklaces". Advances in Mathematics. 63 (3): 247–253. doi:10.1016/0001-8708(87)90055-7. MR 0877785.
Alon, Noga; Kleitman, Daniel J (1992). "Piercing convex sets and the Hadwiger–Debrunner (p, q)-problem". Advances in Mathematics. 96 (1): 103–112. doi:10.1016/0001-8708(92)90052-M. MR 1185788.
Alon, Noga; Yuster, Raphael; Zwick, Uri (1995). "Color-coding". Journal of the ACM. 42 (4): 844–856. doi:10.1145/210332.210337. MR 1411787. S2CID 208936467.
Alon, Noga; Matias, Yossi; Szegedy, Mario (1999). "The space complexity of approximating the frequency moments". Journal of Computer and System Sciences. 58 (1, part 2): 137–147. doi:10.1006/jcss.1997.1545. MR 1688610. Previously in the ACM Symposium on Theory of Computing (STOC), 1996.
Alon, Noga (1999). "Combinatorial Nullstellensatz". Combinatorics, Probability and Computing. 8 (1–2): 7–29. doi:10.1017/S0963548398003411. MR 1684621. S2CID 209877602.

Βραβεία

Ο Αλόν έχει τιμηθεί με διάφορα βραβεία, μεταξύ των οποίων τα ακόλουθα:

1989 - Βραβείο Έρντος
2000 - Βραβείο Τζορτζ Πόλια στην Εφαρμοσμένη Συνδυαστική της Εταιρείας Βιομηχανικών και Εφαρμοσμένων Μαθηματικών.
2001 - Βραβείο Μνήμης Μίχαελ Μπρούνο του Ισραηλινού Ινστιτούτου Προηγμένων Σπουδών.
2005 - Βραβείο Γκέντελ, μαζί με τους Γιόσι Ματίας και Μάριο Σέγκεντι, για την εργασία τους «The space complexity of approximating the frequency moments» σχετικά με τους αλγορίθμους ροής.
2008 - Βραβείο Ισραήλ, για τα μαθηματικά.
2011 - Βραβείο EMET, μαζί με τον Σαχαρόν Σελάχ, για τα μαθηματικά.
2019 - Βραβείο Πάρι Κανελλάκη, μαζί με τους Φίλιπ Γκίμπονς, Γιόσι Ματίας και Μάριο Σέγκεντι, «για το θεμελιώδες έργο στους αλγορίθμους ροής και την εφαρμογή τους στην ανάλυση δεδομένων μεγάλης κλίμακας».
2021 - Βραβείο Λερόι Π. Στιλ για Μαθηματική Έκθεση, μαζί με τον Τζόελ Σπένσερ, για την Πιθανολογική Μέθοδο.
2022 - Βραβείο Σάου στις Μαθηματικές Επιστήμες, μαζί με τον Έουντ Χρουσόφσκι, «για τις αξιοσημείωτες συνεισφορές τους στα διακριτά μαθηματικά και τη θεωρία μοντέλων με αλληλεπίδραση κυρίως με την αλγεβρική γεωμετρία, την τοπολογία και τις επιστήμες των υπολογιστών».
2022 - Βραβείο Κνουθ, «για θεμελιώδεις συνεισφορές στη συνδυαστική και τη θεωρία γραφημάτων και εφαρμογές σε θεμελιώδη θέματα της επιστήμης των υπολογιστών»
2024 - Βραβείο Βολφ στα Μαθηματικά «για τις θεμελιώδεις συνεισφορές του στη Συνδυαστική και τη Θεωρητική Επιστήμη των Υπολογιστών».

Ο Αλόν έδωσε ομιλίες ολομέλειας στο Ευρωπαϊκό Συνέδριο Μαθηματικών του 1996 και στο Διεθνές Συνέδριο Μαθηματικών του 2002,  τις Αναμνηστικές Διαλέξεις Τουράν του 2009, και μια διάλεξη στο Διεθνές Συνέδριο Μαθηματικών του 1990.  Το 2015 έδωσε τη διάλεξη του Λογιάσεβιτς (με θέμα «Η σήμανση και οι εφαρμογές της στη συνδυαστική και την πολυπλοκότητα») στο Πανεπιστήμιο Γιαγκελόνιαν της Κρακοβίας και αναγορεύτηκε επίτιμος διδάκτορας από το ETH της Ζυρίχης το 2013 και από το Πανεπιστήμιο του Βατερλό το 2015.

Επιπροσθέτως, ο Αλόν είναι μέλος της Ακαδημίας Επιστημών και Ανθρωπιστικών Σπουδών (Ισραήλ) από το 1997.Το 2008 εξελέγη μέλος της Ευρωπαϊκής Ακαδημίας Επιστημών. Το 2015 εξελέγη μέλος της Αμερικανικής Μαθηματικής Εταιρείας.. Το 2017 έγινε μέλος της Ένωσης Υπολογιστικών Μηχανών.. Το 2019 ανακηρύχθηκε επίτιμο μέλος της Ουγγρικής Ακαδημίας Επιστημών
.

 Δείτε επίσης 
 Επιστήμη υπολογιστών
 Αλγεβρική γεωμετρία
 Τοπολογία
 Σαχαρόν Σελάχ
 Διακριτά μαθηματικά
 Συνδυαστική
 Επιστήμη υπολογιστών
 Αμερικανική Μαθηματική Εταιρεία
 Γιαγκιελόνιο Πανεπιστήμιο
 Ακαδημία Επιστημών και Ανθρωπιστικών Σπουδών (Ισραήλ)

 Βιβλιογραφία






 Παραπομπές 

 Εξωτερικοί σύνδεσμοι 
 Επίσημη ιστοσελίδα  
 About the Authors - with biographical information on Noga Alon at the journal Theory of Computing



Κατηγορία:Ισραηλινοί μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα